text: қарасаз (1993 жылға дейін петровка)— жамбыл облысы жуалы ауданындағы ауыл, қарасаз ауылдық округінің орталығы. аудан орталығы бауыржан момышұлы ауылынан қарай км-дей жерде, бұта аралас бетеге, қау, сұлыбас басым өскен қоңыр топырақты төбелі-жонды келген тау аңғарында орналасқан. тұрғыны 1983 адам (2009). 1993 жылы дейін "петровка" деп аталып келген. 1961 97 жылдары картоп өсіретін карл маркс атындағы кеңшардың орталығы болып келген. оның негізінде қарасазда 1997 жылдан өндірістік кооператив және 40-тан астам шаруа қожалықтары құрылды. орта мектеп, мәдениет үйі, кітапхана, пункт орналасқан. теріс өзенінің күнгей бетіндегі саздауыт келген алқап бұрын қарасаз аталған. өткен ғасырдың бас кезінде украинадан жер іздеп жөңкеіле көшкен шаруалардың бір бөлігі осында келіп үй сала бастаған. жылдар өте елді мекеннің көлемі ұлғайып, поселкіге айналды. ауылды переселендер өздерінің көшбасшысы петровтың атынан атайды. 1993 жылы ауыл тұрғындарының бастамасымен тарихи атауы қайтарылған. бәйгелді бұлақ - ауылдың батыс жағындағы бұлақ. ілгеріде бәйгелді есімді ықпалды кісі осы бұлақтың басында қоныстанып отырған деседі. жұмаділ бұлақ - ауылдың күн батысы жағында ағып жатқан бұлақ. ол жұмаділ деген елге танымал кісінің осында қоныстанып отыруына байланысты аталған. ұры бұлақ - ауылдан екі шақырым жерде ағып жатқан бұлақ. ілгеріде бір атақты ұры осы бұлақтыан су ішіп тынығып жатқан жерінен қолға түсіпті. сондықтан, бұлақ осылай атылп кетіпті. қызыл дала - ауылдың солтүстік-батыс жағындағы кең алқап. оның солтүстігінде жетітөбе орналасқан. бұл алқап мамыр туа қызғалдаққа бөленіп, алыстан қып-қызыл болып алаулап көрінеді. "қызыл дала" деп аталуы содан.